A veszélyhelyzet bejelentése óta napi szinten 205,3 millió forintot csoportosított át az állam a sportra – írja az Mfor a március 11-e óta bejelentett költségvetési átsorolások alapján.

A portál a Magyar Közlönyben megjelent határozatok alapján összeszedte, mi mindenre jutottak milliók, sőt, milliárdok a kormány számára stratégiai területen. A végösszeg meghaladja a 9 milliárd forintot, ez alapján számolták ki a napi szintet.

514 millió a szegedi atlétikai centrum beruházására – március 20.

300 millió forint a Haladás sportegyesület stadionüzemeltetésére – március 31.

300 millió a versenysport és olimpiai felkészülés szakmai támogatására – április 14.

133 millió foint pedig az egyedi sportlétesítmény-fejlesztések támogatására – április 14.

450 millió a Budapest Honvéd Sportegyesület létesítményfejlesztési programjának előkészítésére – április 21.

1 milliárd forint a készülő Bozsik Stadionra – április 21.

768 millió forint a Kiemelt Nemzetközi Sportesemény Stratégia és sportesemény pályázataira – április 23.

1,1 milliárd forint a Nemzeti Sportközpontoknak – április 23.

4,07 milliárd forint a sportlétesítmények fejlesztésére – április 23.

400 millió forint a kiemelt sportegyesületek sportlétesítmény-fejlesztésére – április 23.

A kormány természetesen nem csak a sportra költött, de érdemes megjegyezni, hogy a gazdaságvédelmi akcióterv részeként kivetett banki különadóból is juthat sportra: a pénzintézetek az adónak akár a felét tao-támogatásként ajánlhatják fel, igaz, csak akkor, ha a társasági adóból nem tettek felajánlást. Azzal is segítik az egyesületeket, hogy a tao-támogatás már 100 százalékos finanszírozást is lehetővé tesz a számukra.

(Mfor)